Diari Oficial de la Generalitat Valenciana


Sumari del DOGV 5836, del 27-08-2008 (2008/9005)

Assumpte civil 000570/2008. Notificació de la interlocutòria d'aclariment a Vasile Marmandiu.
---------------------------------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9005


Data del document
:   11-07-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000570/2008. Notificació de la interlocutòria d'aclariment a Vasile Marmandiu. [2008/9005]  
Eva María Murciano Vicente, secretària del Jutjat de Primera Instància número 7 de Castelló de la Plana, en el judici referenciat, ha dictat la resolució que té el text literal següent:  
«Interlocutòria  
Castelló de la Plana, 11 de juliol de 2008  
Fets  
Únic. La procuradora senyora Ferrada Jálián va sol·licitar l'aclariment de la interlocutòria de 2 de juliol de 2008.  
Fonaments jurídics  
Únic. L'article 267 de la Llei Orgànica del Poder Judicial disposa que els jutges i tribunals no podran variar les sentències i actuacions definitives que pronuncien després de firmades, però sí aclarir algun concepte obscur o suplir qualsevol omissió que continguen. Els errors materials i els aritmètics podran ser corregits en qualsevol moment. Ja que la part demandant va sol·licitar, entre altres mesures, que se li atribuïra l'ús del vehicle de guanys, petició esta que, per omissió, no va ser resolta, en sentit positiu o negatiu, en la interlocutòria de mesures provisionals, cal suplir esta omissió.  
Ja que, d'acord amb la prova practicada, és l'esposa l'única que té permís de conducció, és evident que és l'única que pot conduir-lo, i a més a més el necessita per a desplaçar-se al seu lloc de treball, i està a nom seu tant el vehicle com l'assegurança, per la qual cosa se li ha d'atribuir, provisionalment i fins a la liquidació de la societat de guanys, l'ús d'este.  
No cal acordar, per via d'aclariment, l'embargament mensual de la prestació de desocupació del demandat, en ser una pretensió que no va ser oportunament deduïda per la part demandant en el moment processal oportú, per la qual cosa res es va dir al respecte en la interlocutòria. Tot això sense perjudici que, en cas que el demandat no pague la pensió, la part actora pot instar la corresponent demanda d'execució, en la qual podrà instar eixa mesura de garantia.  
Part dispositiva  
En atenció al que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, acorda:   
Aclarir la interlocutòria de 2 de juliol de 2008 en el sentit d'afegir en la part dispositiva:  
7. S'atribuïx a l'esposa, fins a la liquidació de la societat de guanys, l'ús i gaudi del vehicle Peugeot matrícula 9433 GEL.  
Esta és la meua interlocutòria, que s'unirà a la resolució aclarida, l'ordene i firme».  
En atenció al desconeixement de l'actual domicili o residència de la part demandada Vasile Marmandiu, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de la interlocutòria d'aclariment.  
Castelló de la Plana, 11 de juliol de 2008.- La secretària judicial: Eva María Murciano Vicente.